钦定古今图书集成/明伦汇编/闺媛典/第145卷 > 陈绍妻孙氏
## 钦定古今图书集成/明伦汇编/闺媛典/第145卷 > 陈绍妻孙氏

按《绍兴府志》：“孙氏，馀姚训导邦直女。少有女德，年十
八，归上虞陈绍。绍为御史，将率诸僚排权相，以语孙。
孙曰：‘此自尔职，何谋于妇人’？绍壮其义，具疏上，左迁
韶州守，没于官。孙号泣扶榇归，茕茕孑立，履不逾阃，
亲党虽卑者，唯揖帏外，未尝见其面。历四十馀年终。”